Diari Oficial de la Generalitat Valenciana


Sumari del DOGV 3053, del 08-08-1997 (1997/9294)

ORDRE de 3 de juliol de 1997, del conseller d'Obres Públiques, Urbanisme i Transports, que desplega el règim d'autorització de les segones i posteriors adjudicacions d'habitatges de promoció pública de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/07/03/(1)/dof/vci/html**

### Dades del document

Número de DOGV
:   3053

Data del DOGV
:   08-08-1997

Secció del DOGV
:   DISPOSICIONS GENERALS

Número del document
:   1997/9294


Data del document
:   03-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 3 de juliol de 1997, del conseller d'Obres Públiques, Urbanisme i Transports, que desplega el règim d'autorització de les segones i posteriors adjudicacions d'habitatges de promoció pública de la Generalitat Valenciana.  
L'article 16 del Decret 26/1989, de 27 de febrer, sobre adjudicació d'habitatges de promoció pública de la Generalitat Valenciana, estableix en el seu paràgraf segon un règim especial per a les segones i posteriors adjudicacions que requeresquen un lliurament immediat o que presenten circumstàncies especials, en les quals l'Institut Valencià d'Habitatge, SA, efectua directament l'adjudicació, donant compte posteriorment a la Comissió Territorial d'Arquitectura i Habitatge justificant la necessitat o conveniència de les actuacions.  
Davant la diversitat de supòsits que puguen donar-se, pel nombre o l'especial repercussió social de les dites adjudicacions urgents o especials, convé que per a aquestes supòsits, amb caràcter previ a l'adjudicació, es realitze una valoració per la Direcció General d'Arquitectura i Habitatge sobre els criteris subjectius i objectius d'adjudicació addicionals i que resulten compatibles amb els que preveu el Decret 26/1989.  
En virtut d'això, a l'empara de les facultats de desenvolupament atribuïdes al conseller d'Obres Públiques, Urbanisme i Transports en la disposició final primera del Decret 26/1989, de 27 de febrer, sobre adjudicació d'habitatges de promoció pública de la Generalitat Valenciana,  
ORDENE  
Article únic  
En els casos que, a judici de l'Institut Valencià d'Habitatge, SA, el nombre o l'especial repercussió social de les segones o posteriors adjudicacions urgents o especials així ho aconselle, amb caràcter previ a l'adjudicació, el director general d'Arquitectura i Habitatge de la Conselleria d'Obres Públiques, Urbanisme i Transports determinarà els criteris subjectius i objectius d'adjudicació addicionals i compatibles amb els que preveu el Decret 26/1989, de 27 de febrer.  
Disposició final  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana, i no és aplicable a les situacions que es produesquen amb posterioritat a aquesta última.  
València 3 de juliol de 1997  
El conseller d'Obres Públiques, Urbanisme i Transports  
Luis Fernando Cartagena Travesedo


Còpia Permalink ELI